
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4662/16
R E P U B L I K A  H R V A T S K A
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu u postupku sklapanja predstečajne nagodbe s dužnikom PORTOS ADRIATIC d. o. o., Zagreb, Šenoina 11, OIB 71613878569, 29. kolovoza 2016.

r i j e š i o  j e

1. Prekida se postupak za sklapanje predstečajne nagodbe s dužnikom  PORTOS ADRIATIC d. o. o., Zagreb, Šenoina 11, OIB 71613878569, do pravomoćnog okončanja upravnih sporova koji se vode pred Upravnim sudom u Zagrebu  pod posl. br. UsI-2473/15 i UsI-2013/16.
2. Odgađa se ročište radi sklapanja predstečajne nagodbe s dužnikom PORTOS ADRIATIC d. o. o., Zagreb, Šenoina 11, OIB 71613878569, određeno za dan 9. studeni 2016. u 11,30 sati, u prostorijama Trgovačkog suda u Zagrebu, Petrinjska 8, soba broj 96/II kat.

Obrazloženje

Podneskom od 31. svibnja 2016. zaprimljen je prijedlog dužnika, za sklapanje predstečajne nagodbe, a temeljem rješenja nadležne FINA-e, KLASA: UP-I/110/07/15-01/8390 od 23. ožujka 2016. kojim rješenjem je utvrđeno da su nazočni vjerovnici prihvatili plan financijskog restrukturiranja, te da je postupak nad dužnikom proveden sukladno odredbama Zakona.
Podneskom od 22. srpnja 2016. vjerovnik HETA Asset Resolution Hrvatska d. o. o., Zagreb, Slavonska avenija 6a, OIB 87064273078, predložila je prekid postupka do pravomoćnog okončanja upravnih sporova  koji se vode pred Upravnim sudom u Zagrebu  pod posl. br. UsI-2473/15 i UsI-2013/16.  
S obzirom da je pred Upravnim sudom u Zagrebu u tijeku upravni spor te da o odluci Upravnog suda ovisi ishod postupka sklapanja predstečajne nagodbe u ovosudnom postupku, donošenje odluke o osnovanosti upravne tužbe smatra se prethodnim pitanjem u ovosudnom predmetu.
Odredbom članka 213. st.1. Zakona o parničnom postupku („Narodne novine“ broj:  53/1991, 91/1992, 112/1999, 129/2000, 88/2001, 117/2003, 88/2005, 2/2007, 96/2008, 84/2008, 123/2008, 57/2011, 25/2013, 89/2014; dalje ZPP) određeno je da će sud odrediti prekid postupka i ako je odlučio da sam ne rješava o prethodnom pitanju (čl. 12. ZPP-a). 
Obzirom da je sud u ovosudnom postupku odlučio da sam ne rješava prethodno pitanje vezano za zakonito proveden postupak pred FINA-om, te da je u tijeku više upravnih sporova, a u kojima će se navedeno pitanje riješiti, odlučeno je kao u izreci. 
Zagreb, 29. kolovoz 2016.

									SUDAC:
									Vesna Malenica v. r. 
POUKA O PRAVNOM LIJEKU:
	Protiv ovog rješenja pravo na žalbu ima stečajni upravitelj, dužnik pojedinac i svaki stečajni vjerovnik. Žalba se podnosi u roku 8 dana po dostavi rješenja, a ulaže se putem ovog Suda u 2 primjerka za Sud i po 1 za svaku protivnu stranku. 
			
Za točnost otpravka – ovl. službenik
								Kristina Švajger



image1.png




